
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







    ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  2ης/24 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 3/2024
Στη Λευκάδα σήμερα στις 15 του μηνός Ιανουαρίου, του έτους 2024, ημέρα Δευτέρα και ώρα 15:30 ήρθε σε  δημόσια τακτική, δια ζώσης συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10, όπως αντικαταστάθηκαν με αυτές του άρθρου 6 του Ν.5056/23 και την υπ΄ αριθ. 1237/94548/06.11.2023 εγκύκλιο του Υπ. Εσωτερικών, ύστερα από την με αρ. πρωτ. 693/11.1.2024 πρόσκληση του Προέδρου του, η οποία επιδόθηκε και δημοσιεύθηκε νόμιμα.

Ο Δήμαρχος Δρ. Ξενοφών Ν. Βεργίνης, προσκλήθηκε και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα είκοσι εννέα (29)  μέλη, ο Πρόεδρος κήρυξε την έναρξη της Συνεδρίασης.

ΘΕΜΑ 1ο: Απόφαση Δ.Σ. ορισμού εκπροσώπων  στη Γενική Συνέλευση της Π.Ε.Δ. Ιονίων Νήσων, για την τρέχουσα αυτοδιοικητική  περίοδο.

           




   Εισηγητής: Ευστάθιος Σκλαβενίτης, Πρόεδρος Δ.Σ.


Ο Πρόεδρος του Δημ. Συμβουλίου κ. Ευστάθιος Σκλαβενίτης, εισηγούμενος το θέμα, έθεσε υπόψη των μελών του Δ.Σ. τα εξής:
   
« Έχοντας  υπόψη: 

1. Το ΠΔ 75/11 (ΦΕΚ 182 Α/22-8-2011-Διορθ.σφαλμ. στο ΦΕΚ 196 Α/8-9-11): Περιφερειακές Ενώσεις Δήμων και Κεντρική Ένωση Δήμων Ελλάδας όπως τροποποιήθηκε με το ΠΔ 94/19 (ΦΕΚ 157 α/11-10-2019) «Τροποποίηση π.δ. 75/11 «Περιφερειακές Ενώσεις Δήμων και Κεντρική Ένωση Δήμων Ελλάδας» 

2. Τις δ/ξεις της παρ.1 του άρθρου 3 του Π.Δ. 94/19 «Μέχρι την 16η Ιανουαρίου του πρώτου χρόνου της δημοτικής περιόδου, το δημοτικό συμβούλιο, μετά την εκλογή του προεδρείου του εκλέγει με μυστική ψηφοφορία τους εκπροσώπους του στη Γενική Συνέλευση της ΠΕΔ.».

3. Την υπ΄αριθ. 64436/23 (ΦΕΚ 4821/Β΄/01-08-2023) απόφασης ΥΠ. ΕΣ. περί Πρωτοβάθμιων και Δευτεροβάθμιων Οργανισμών Τοπικής Αυτοδιοίκησης.

 Σύμφωνα με το άρθρο 3 του ΠΔ 75/11  όργανα των Π.Ε.Δ. είναι:

α) Η Γενική Συνέλευση, β) Το Διοικητικό Συμβούλιο, γ) Η Εκτελεστική Επιτροπή, δ) Ο Πρόεδρος, ε) Το Εποπτικό Συμβούλιο

 Η Γενική Συνέλευση αποτελείται από τους εκπροσώπους των μελών των δήμων οι οποίοι είναι οι εξής: α) οι δήμαρχοι  β) εκπρόσωποι των δήμων της περιφέρειας (δημοτικοί σύμβουλοι) ( άρθρο 4 του ΠΔ 75/11).

 Η Γενική Συνέλευση των Π.Ε.Δ. σε περιφέρειες με πληθυσμό έως 300.000 κατοίκους αποτελείται από 75 μέλη.

Η ΠΕΔ Ιονίων Νήσων λόγω του πληθυσμού της Περιφέρειας Ιονίων Νήσων ο οποίος ανέρχεται σε 204.532 κατοίκους  απαριθμεί 75 μέλη εκ των οποίων τα 11 μέλη είναι οι Δήμαρχοι των Δήμων της Π.Ι.Ν. και τα 64 μέλη  είναι δημοτικοί σύμβουλοι εκπρόσωποι των  Δήμων της Περιφέρειας.

Σύμφωνα με τις δ/ξεις του άρθρου 4 του ΠΔ 75/11  για τον ορισμό των εκπροσώπων (δημοτικών συμβούλων)   στις αντίστοιχες Π.Ε.Δ.,  διαιρείται ο συνολικός πληθυσμός κάθε περιφέρειας με τον συνολικό αριθμό των μελών την Γενικής Συνέλευσης αφαιρούμενου από αυτόν του αριθμού των δήμων της περιφέρειας. Το ακέραιο πηλίκο της διαίρεσης αποτελεί το μέτρο για τον υπολογισμό των εκπροσώπων. Από το πηλίκο της διαίρεσης του πληθυσμού κάθε δήμου δια του μέτρου προκύπτει ο αριθμός των εκπροσώπων κάθε δήμου. Οι θέσεις των εκπροσώπων της Γενικής Συνέλευσης που παραμένουν αδιάθετες προστίθενται ανά μία στους δήμους με τα μεγαλύτερα, κατά σειρά, υπόλοιπα και ώσπου να συμπληρωθεί ο αριθμός των εκπροσώπων των Δήμων (δημοτικών συμβούλων) στη Γενική Συνέλευση της Π.Ε.Δ. 

Σύμφωνα με τα ανωτέρω ο Δήμος Λευκάδας εκπροσωπείται στην ΠΕΔ Ιονίων Νήσων από 8 μέλη και πιο συγκεκριμένα από τον Δήμαρχο & 7 δημοτικούς  συμβούλους.

Στο άρθρο 3 του ΠΔ 94/19 με το οποίο τροποποιήθηκε το άρθρο 9 του ΠΔ 75/11 ορίζεται ότι:

 «1. Μέχρι την 16η Ιανουαρίου του πρώτου χρόνου της δημοτικής περιόδου, το δημοτικό συμβούλιο, μετά την εκλογή του προεδρείου του εκλέγει με μυστική ψηφοφορία τους εκπροσώπους του στη Γενική Συνέλευση της ΠΕΔ.

2. Δικαίωμα καταρτίσεως συνδυασμών έχουν όλοι οι συνδυασμοί οι οποίοι έλαβαν μέρος στις δημοτικές εκλογές και κατέλαβαν στο δημοτικό συμβούλιο τουλάχιστον μία (1) έδρα. Δεν είναι επιτρεπτή η κατάθεση υποψηφιότητας εκτός συνδυασμών.

3. Κάθε συνδυασμός μπορεί να περιλαμβάνει υποψηφίους σε αριθμό ίσο με τον συνολικό αριθμό των εκπροσώπων όπως αυτός καθορίζεται στην παρ. 3 του άρθρου 9 του ΠΔ 75/11, αυξημένο κατά έναν υποψήφιο.

4. Ο συνδυασμός καταρτίζεται με γραπτή δήλωση την οποία υπογράφουν όλοι οι υποψήφιοι που τον αποτελούν. Στο επάνω μέρος της δήλωσης αναγράφεται ο συνδυασμός, που εκπροσωπείται στο δημοτικό συμβούλιο, ο οποίος καταρτίζει το συνδυασμό για τους εκπροσώπους. Από κάτω αναγράφονται, με αλφαβητική σειρά, τα ονόματα των υποψηφίων εκπροσώπων του δήμου για τη Γενική Συνέλευση της Π.Ε.Δ. Η δήλωση του συνδυασμού κατατίθεται, μέχρι δύο ώρες πριν την έναρξη της συνεδρίασης του δημοτικού συμβουλίου για την εκλογή, στον πρόεδρο του δημοτικού συμβουλίου.

5. Με βάση τις ως άνω δηλώσεις των συνδυασμών καταρτίζονται τα ψηφοδέλτια κάθε συνδυασμού, τα οποία περιλαμβάνουν όλα τα ανωτέρω στοιχεία και τους υποψηφίους με αλφαβητική σειρά. Σε κάθε δημοτικό σύμβουλο δίδονται όλα τα ψηφοδέλτια που έχουν καταρτισθεί. Ο σύμβουλος εκφράζει την προτίμησή του με σταυρό που σημειώνεται δίπλα στο ονοματεπώνυμο κάθε υποψηφίου. Κάθε δημοτικός σύμβουλος μπορεί να εκφράσει την προτίμησή του, μέχρι τόσους εκπροσώπους όσους εκλέγει ο δήμος στη Γενική Συνέλευση της Π.Ε.Δ. (δηλαδή μέχρι εφτά (7) σταυρούς προτίμησης).

6. Για τον καθορισμό των εδρών που αναλογούν σε κάθε συνδυασμό, διαιρείται ο αριθμός των εγκύρων ψηφοδελτίων του συνδυασμού με το συνολικό αριθμό των εγκύρων ψηφοδελτίων και το πηλίκο πολλαπλασιάζεται με τον αριθμό των εκπροσώπων του δημοτικού συμβουλίου στη Γενική Συνέλευση της Π.Ε.Δ. Κάθε συνδυασμός λαμβάνει τόσες έδρες όσο είναι το ακέραιο πηλίκο αυτής της αριθμητικής πράξης.

 Εάν οι έδρες που λαμβάνουν οι συνδυασμοί, σύμφωνα με τα ανωτέρω, είναι λιγότερες από τις προς διάθεση έδρες, οι έδρες που απομένουν διανέμονται ανά μία στους συνδυασμούς ανάλογα με τα αχρησιμοποίητα υπόλοιπα που έχουν ξεκινώντας από αυτόν που έχει το μεγαλύτερο. Στην κατανομή των εδρών βάσει αχρησιμοποίητου υπολοίπου μετέχουν και οι συνδυασμοί που δεν έλαβαν έδρα βάσει του εκλογικού μέτρου, κατά το προηγούμενο εδάφιο. Στην περίπτωση που το αχρησιμοποίητο υπόλοιπο πλειόνων συνδυασμών είναι ίσο, τότε διενεργείται μεταξύ αυτών δημόσια κλήρωση από τον πρόεδρο του δημοτικού συμβουλίου.

7. Τις έδρες των συνδυασμών καταλαμβάνουν οι υποψήφιοι κάθε συνδυασμού που έλαβαν τους περισσότερους σταυρούς προτίμησης κατά σειρά. Σε περίπτωση ισοψηφίας ενεργείται δημόσια κλήρωση από τον πρόεδρο του δημοτικού συμβουλίου.

8. Οι εκπρόσωποι στην Π.Ε.Δ. κατατάσσονται με τη σειρά εκλογής τους, σύμφωνα με τον αριθμό των σταυρών προτίμησης που έχουν λάβει και αν δεν υπάρχουν σταυροί, με αλφαβητική σειρά. Οι υπόλοιποι κάθε συνδυασμού, κατά τη σειρά της εκλογής είναι αναπληρωματικοί εκπρόσωποι στην Π.Ε.Δ. και καταλαμβάνουν τις θέσεις των τακτικών εκπροσώπων του συνδυασμού στην περίπτωση που αυτές μείνουν κενές για οποιοδήποτε λόγο. Η αναπλήρωση διαρκεί μέχρι το τέλος της δημοτικής περιόδου.

9. Σε δήμους που για οποιοδήποτε λόγο, δεν εκλεγούν εκπρόσωποι, για τη Γενική Συνέλευση της Π.Ε.Δ., οι αντίστοιχες θέσεις παραμένουν κενές και δεν συμπληρώνονται.

Α. Στην περίπτωση του Δήμου Λευκάδας σχετικά με την κατάρτιση των συνδυασμών)

1. Θα καταρτιστούν οι συνδυασμοί σύμφωνα με τις δηλώσεις των συνδυασμών που θα κατατεθούν στον Πρόεδρο του Δ.Σ. μέχρι 2 ώρες πριν την έναρξη της συνεδρίασης. Ορίζονται ψηφολέκτες  2 δημοτ. σύμβουλοι .

Από τους Συμβούλους του συνδυασμού «Λευκάδα μπορείς» καταρτίζεται ο συνδυασμός  με την ονομασία «Λευκάδα μπορείς»  στον οποίο θέτουν υποψηφιότητα οι κ.κ.                       

                      ΑΡΜΑΤΑΣ ΓΕΡΑΣΙΜΟΣ του  ΧΡΗΣΤΟΥ

                      ΒΕΡΓΙΝΗΣ ΣΠΥΡΙΔΩΝ του ΠΑΝΑΓΙΩΤΗ ΚΩΝΣΤΑΝΤΙΝΟΥ

                      ΚΑΡΑΓΙΑΝΝΗΣ ΑΘΑΝΑΣΙΟΣ του ΜΙΧΑΗΛ

                      ΚΩΝΣΤΑΝΤΙΝΙΔΗ ΣΕΒΑΣΤΗ του  ΑΛΕΞΑΝΔΡΟΥ     

                      ΛΑΖΑΡΗΣ ΝΙΚΟΛΑΟΣ του  ΔΗΜΟΣΘΕΝΗ

                      ΜΑΡΓΕΛΗ ΜΑΡΙΑ του  ΣΠΥΡΙΔΩΝΟΣ

                      ΣΚΛΗΡΟΣ ΦΙΛΙΠΠΟΣ του ΔΗΜΟΣΘΕΝΗ  

Από τους Συμβούλους του συνδυασμού «ΣΥΓΧΡΟΝΗ ΛΕΥΚΑΔΑ» καταρτίζεται συνδυασμός  με την ονομασία «« ΣΥΓΧΡΟΝΗ ΛΕΥΚΑΔΑ»  στον οποίο θέτουν υποψηφιότητα οι κ.κ. 
ΚΑΛΟΣ ΧΑΡΑΛΑΜΠΟΣ του ΔΗΜΗΤΡΙΟΥ

                         ΛΥΓΔΑΣ ΣΠΥΡΙΔΩΝ του  ΓΕΩΡΓΙΟΥ

Από τους Συμβούλους του συνδυασμού « Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ» καταρτίζεται συνδυασμός  με την ονομασία «Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ » στον οποίο θέτουν υποψηφιότητα οι κ.κ. 
                        ΔΡΑΚΟΝΤΑΕΙΔΗΣ ΚΩΝΣΤΑΝΤΙΝΟΣ του ΧΡΗΣΤΟΥ

                        ΣΕΡΒΟΣ ΚΩΝΣΤΑΝΤΙΝΟΣ του  ΑΠΟΣΤΟΛΟΥ 

Από τους Συμβούλους του συνδυασμού « ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ» καταρτίζεται συνδυασμός  με την ονομασία «ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ» στον οποίο θέτουν υποψηφιότητα οι κ.κ.                     

                     ΒΕΡΟΙΩΤΗΣ ΑΛΕΞΑΝΔΡΟΣ του ΧΡΗΣΤΟΥ

                     ΒΕΡΡΟΙΩΤΗΣ ΕΥΑΓΓΕΛΟΣ του ΠΑΝΤΕΛΕΗΜΟΝΟΣ

Β.  Για την κατανομή των εδρών στους συνδυασμούς:

Εγκυρα ψηφοδέλτια κάθε συνδυασμού δια το συνολικό αριθμό εγκύρων ψηφοδελτίων = α 

α επί 7 (αριθμ. εκπροσώπ.) = β (αριθμ. εδρών κάθε συνδυασμού)

Εάν οι έδρες που θα λάβουν  οι συνδυασμοί, είναι λιγότερες από τις προς διάθεση έδρες, οι έδρες που απομένουν διανέμονται ανά μία στους συνδυασμούς ανάλογα με τα αχρησιμοποίητα υπόλοιπα που έχουν ξεκινώντας από αυτόν που έχει το μεγαλύτερο. Στην κατανομή των εδρών βάσει αχρησιμοποίητου υπολοίπου μετέχουν και οι συνδυασμοί που δεν έλαβαν έδρα βάσει του εκλογικού μέτρου, κατά το προηγούμενο εδάφιο. Στην περίπτωση που το αχρησιμοποίητο υπόλοιπο πλειόνων συνδυασμών είναι ίσο, τότε διενεργείται μεταξύ αυτών δημόσια κλήρωση από τον πρόεδρο του δημοτικού συμβουλίου.

Σύμφωνα με τα ανωτέρω στην περίπτωση του Δήμου Λευκάδας ο συνδυασμός «Λευκάδα μπορείς» δικαιούται τρεις  (3) έδρες, ο συνδυασμός «ΣΥΓΧΡΟΝΗ ΛΕΥΚΑΔΑ» δικαιούται δύο (2) έδρες,  ο συνδυασμός «‘Ολοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ» δικαιούται μία  (1) έδρα  και ο συνδυασμός «ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ» δικαιούται μία (1) έδρα.

Οι Δημοτικοί Σύμβουλοι θα λάβουν όλα τα ψηφοδέλτια  μαζί και λευκά και θα προβούν στην εκλογή των εκπροσώπων τους στη Γενική Συνέλευση της Π.Ε.Δ. Ιονίων Νήσων με μυστική ψηφοφορία (μέχρι 7 σταυρούς προτίμησης).

Ακολουθεί ψηφοφορία.

Ψήφισαν: είκοσι εννέα (29) δημοτικοί σύμβουλοι.

Έγκυρα ψηφοδέλτια: είκοσι εννέα (29) 
4. Εκλέγονται, κατά σειρά, βάσει του αριθμού σταυρών προτίμησης οι επτά (7) δημοτικοί σύμβουλοι που θα εκπροσωπήσουν μαζί με τον Δήμαρχο το Δήμο Λευκάδας στη Γενική Συνέλευση της Π.Ε.Δ. Ιονίων Νήσων.

Από το συνδυασμό «Λευκάδα μπορείς»    έλαβαν:

1. ΑΡΜΑΤΑΣ ΓΕΡΑΣΙΜΟΣ του  ΧΡΗΣΤΟΥ, δεκαεπτά (17) ψήφους
2. ΚΑΡΑΓΙΑΝΝΗΣ ΑΘΑΝΑΣΙΟΣ του ΜΙΧΑΗΛ δεκαεπτά (17) ψήφους
3. ΜΑΡΓΕΛΗ ΜΑΡΙΑ του  ΣΠΥΡΙΔΩΝΟΣ, δεκαπέντε (15) ψήφους
4. ΒΕΡΓΙΝΗΣ ΣΠΥΡΙΔΩΝ του ΠΑΝΑΓΙΩΤΗ ΚΩΝΣΤΑΝΤΙΝΟΥ, επτά (7) ψήφους
5. ΛΑΖΑΡΗΣ ΝΙΚΟΛΑΟΣ του  ΔΗΜΟΣΘΕΝΗ, πέντε (5) ψήφους
6. ΣΚΛΗΡΟΣ ΦΙΛΙΠΠΟΣ του ΔΗΜΟΣΘΕΝΗ, τέσσερις (4) ψήφους  

7. ΚΩΝΣΤΑΝΤΙΝΙΔΗ ΣΕΒΑΣΤΗ του  ΑΛΕΞΑΝΔΡΟΥ, μία (1) ψήφο     

Από το συνδυασμό «ΣΥΓΧΡΟΝΗ ΛΕΥΚΑΔΑ»  έλαβαν:

1. ΚΑΛΟΣ ΧΑΡΑΛΑΜΠΟΣ του ΔΗΜΗΤΡΙΟΥ, επτά (7) ψήφους
2. ΛΥΓΔΑΣ ΣΠΥΡΙΔΩΝ του  ΓΕΩΡΓΙΟΥ, επτά (7) ψήφους
Από το συνδυασμό «Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ»  έλαβαν:

1. ΔΡΑΚΟΝΤΑΕΙΔΗΣ ΚΩΝΣΤΑΝΤΙΝΟΣ του ΧΡΗΣΤΟΥ, τρεις (3) ψήφους
2. ΣΕΡΒΟΣ ΚΩΝΣΤΑΝΤΙΝΟΣ του  ΑΠΟΣΤΟΛΟΥ, δύο (2) ψήφους 

Από το συνδυασμό «ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ»  έλαβαν:

1. ΒΕΡΟΙΩΤΗΣ ΑΛΕΞΑΝΔΡΟΣ του ΧΡΗΣΤΟΥ, μία (1) ψήφο

2. ΒΕΡΡΟΙΩΤΗΣ ΕΥΑΓΓΕΛΟΣ του ΠΑΝΤΕΛΕΗΜΟΝΟΣ, δύο (2) ψήφους
Αναπληρωματικά μέλη αποτελούν κατά σειρά, βάσει του αριθμού των σταυρών προτίμησης που έλαβαν οι υπόλοιποι υποψήφιοι δημοτικοί σύμβουλοι ανά παράταξη.
Μετά τα ανωτέρω οι εκλεγμένοι εκπρόσωποι του Δημοτικού Συμβουλίου Λευκάδας στη Γενική Συνέλευση της Περιφερειακής Ένωσης Δήμων Ιονίων Νήσων (Π.Ε.Δ. Ιονίων Νήσων) έχουν ως ακολούθως:

        ΤΑΚΤΙΚΟΙ

1. ΑΡΜΑΤΑΣ ΓΕΡΑΣΙΜΟΣ του  ΧΡΗΣΤΟΥ (από τον συνδυασμό «Λευκάδα μπορείς»)
2. ΚΑΡΑΓΙΑΝΝΗΣ ΑΘΑΝΑΣΙΟΣ του ΜΙΧΑΗΛ (από τον συνδυασμό «Λευκάδα μπορείς»)
3. ΜΑΡΓΕΛΗ ΜΑΡΙΑ του  ΣΠΥΡΙΔΩΝΟΣ (από τον συνδυασμό «Λευκάδα μπορείς»)
4. ΚΑΛΟΣ ΧΑΡΑΛΑΜΠΟΣ του ΔΗΜΗΤΡΙΟΥ (από τον συνδυασμό «ΣΥΓΧΡΟΝΗ ΛΕΥΚΑΔΑ»)
5. ΛΥΓΔΑΣ ΣΠΥΡΙΔΩΝ του  ΓΕΩΡΓΙΟΥ (από τον συνδυασμό «ΣΥΓΧΡΟΝΗ ΛΕΥΚΑΔΑ»)
6. ΔΡΑΚΟΝΤΑΕΙΔΗΣ ΚΩΝΣΤΑΝΤΙΝΟΣ του ΧΡΗΣΤΟΥ (από τον συνδυασμό «Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ»)
7. ΒΕΡΡΟΙΩΤΗΣ ΕΥΑΓΓΕΛΟΣ του ΠΑΝΤΕΛΕΗΜΟΝΟΣ (από τον συνδυασμό «ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ»)
ΑΝΑΠΛΗΡΩΜΑΤΙΚΟΙ

1. ΒΕΡΓΙΝΗΣ ΣΠΥΡΙΔΩΝ του ΠΑΝΑΓΙΩΤΗ ΚΩΝΣΤΑΝΤΙΝΟΥ, (από τον συνδυασμό «Λευκάδα μπορείς»)
2. ΛΑΖΑΡΗΣ ΝΙΚΟΛΑΟΣ του  ΔΗΜΟΣΘΕΝΗ, (από τον συνδυασμό «Λευκάδα μπορείς»)
3. ΣΚΛΗΡΟΣ ΦΙΛΙΠΠΟΣ του ΔΗΜΟΣΘΕΝΗ, (από τον συνδυασμό «Λευκάδα μπορείς»)
4. ΣΕΡΒΟΣ ΚΩΝΣΤΑΝΤΙΝΟΣ του  ΑΠΟΣΤΟΛΟΥ (από τον συνδυασμό «Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ»)
5. ΒΕΡΟΙΩΤΗΣ ΑΛΕΞΑΝΔΡΟΣ του ΧΡΗΣΤΟΥ (από τον συνδυασμό «ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ»)
Ο Δήμος Λευκάδας εκπροσωπείται στην ΠΕΔ Ιονίων Νήσων από 8 μέλη, τα ανωτέρω εκλεγμένα επτά (7) μέλη και τον Δήμαρχο Λευκάδας Δρ. Ξενοφώντα Ν. Βεργίνη.

Η θητεία των ανωτέρω εκπροσώπων διαρκεί όλη την δημοτική περίοδο και μέχρι την εκλογή  των νέων εκπροσώπων.

            Η απόφαση αυτή πήρε αρ. 3/2024.
    

     Ο ΠΡΟΕΔΡΟΣ



           Τα παρόντα μέλη

       
        ΕΥΣΤΑΘΙΟΣ ΣΚΛΑΒΕΝΙΤΗΣ

